Vinmonopolloven

Vinmonopolloven (fullt navn: Lov om Aktieselskapet Vinmonopolet) er en norsk lov som regulerer virksomheten til Aktieselskapet Vinmonopolet. Loven ble vedtatt 19. juni 1931.

Ved vinmonopollovens ikrafttredelse ble Vinmonopolet gjort til et heleid statlig aksjeselskap. Det følger av loven at selskapets private aksjonærer kunne få sine aksjer innløst av staten mot å få utbetalt sitt aksjeinnskudd med seks prosent årlig utbytte.§ 1

Loven fastsetter Vinmonopolets formål til omsetning av alkoholholdige varer og av alkoholfrie festdrikker.§ 3 Selskapets monopol på salg av alkoholholdig drikk med over 4,7 % vol. følger imidlertid av alkoholloven.§ 3-1

Vinmonopolloven bestemmer videre at Vinmonopolet skal ha sitt sete i Oslo, at det skal ledes av et styre på ni medlemmer§ 5 og at det skal ha en bedriftsforsamling på 21 medlemmer.§ 9

Referanser

Eksterne lenker
 Lovdata

Kategori:Norske lover
Kategori:Vinmonopolet
Kategori:Lover av 1931